১১. অনেক লোক আছেন- যারা গান বাজনা ও খেলাধুলায় মত্ত থাকেন এবং এ অবস্থায় থাকতে তৃপ্তিবোধ করেন। মাঝে মাঝে তারা নামাজ আদায় করে থাকেন। প্রশ্ন হল এরূপ লোক কি সৎ। গান বাজনা খেলাধুলা হচ্ছে শয়তানের কাজ। এর দ্বারা সময় ও সম্পদের অপচয় করা হয়। আর অপচয়কারী তো শয়তানের ভাই। শয়তানকে সন্তুষ্ট করার জন্যই গান বাজনা ও খেলাধুলা করা হয়। একজন সৎলোক কখনও শয়তানকে সন্তুষ্ট করার জন্য কোন কাজ করতে পারেনা। গান বাজনা ও খেলাধুলাকে শয়তানের কাজ আখ্যা দিয়ে আল্লাহপাক ইরশাদ করেন- (১) ‘‘মানুষের মধ্যে কেহ কেহ আছে যারা মানুষকে আল্লাহর পথ হতে গোমরাহ করার জন্য অসার বাক্য (গান-বাজনা, খেলাধুলা।) সংগ্রহ করে এবং আল্লাহ প্রদর্শিত পথ নিয়ে বিদ্রæপ করে উহাদের জন্য রয়েছে অবমাননাকর শাস্তি’’ (সূরা লোকমান: আয়াত-৬)। (২) ‘‘হে শয়তান! তুই সত্যচ্যুত (পথভ্রষ্ট)কর তাদের মধ্যে থেকে যাকে পারিস স্বীয় আওয়াজ দ্বারা’’ (এখানে শয়তানের আওয়াজ বলতে গান-বাজনা, খেল-তামাশাকে বুঝানো হয়েছে) (সূরা বনি ইসরাইল: আয়াত-৬৪)। (৩) ‘‘তোমরা কি এই বিষয়ে আশ্চর্যবোধ করছ? এবং হাসছো, ক্রন্দন করছোনা? তোমরা ক্রীড়া-কৌতুক করছ বা গাইতেছ?’’ (সূরা নজম: আয়াত-৫৯-৬১)। (৪) ‘‘যারা মিথ্যা কাজে যোগদান করেনা এবং অসার ক্রীড়া কর্মের সম্মুখীন হয় তখন মান রক্ষার্থে ভদ্রভাবে চলে যায়।’’ (সূরা ফুরকান: আয়াত-৭২)। উক্ত আয়াতে মিথ্যা কাজ বলতে গান-বাজনাকে বুঝানো হয়েছে।